Arena Stožice
Arena Stožice je višenamjenska sportska dvorana u Ljubljani, Slovenija, te najveća zatvorena dvorana u državi. Arena je dobila ime po slovenskoj oblasti u kojoj se nalazi, a zajedno sa fudbalskim stadionom čini sportski park Stožice. Površina Arene je 14.164 metara kvadratnih, ima oko 12.500 sjedećih mjesta, dok se koncertni kapacitet kreće do 17.000 mjesta. Premda je otvorena tek 2010. godine, Arena Stožice bila je domaćin brojnih sportskih i muzičkih događaja. Najznačajniji sportski događaj održan u ovoj areni je Evropsko prvenstvo u košarci 2013. godine, a najposjećeniji muzički događaj bio je koncert srbijanske pjevačice Svetlane Cece Ražnatović u decembru 2018. godine.